เซียนพระดัง ร้องไปรษณีย์ เหรียญดังสูญหายระหว่างส่ง
โจ๊กลำพูน เซียนพระดังภาคเหนือ ร้องไปรษณีย์เขต 5 หลังเช่าซื้อเหรียญท้าวเวชสุวรรณ วัดดอนแก้ว ราคา 3 หมื่นบาท ให้ส่งทางไปรษณีย์ แต่สูญหาย ด้าน หน.ส่วนควบคุมดูแล สำนักงานไปรษณีย์เขต 5 พร้อมตั้ง กก. สอบ รู้ผล 7 วัน ยันให้ความเป็นธรรม 2 ฝ่าย ,เมื่อเวลา 11.00 น. วันที่ 29 ก.ย.58 นายวีระชัย ไชยเจริญ หรือโจ๊กลำพูน ประธานกรรมการบริหารภาคเหนือ เขต 2 สมาคมผู้นิยมพระเครื่องบูชาไทย ได้นำเอกสารข้อมูลพระและสำเนาใบแจ้งความเข้าร้องเรียนที่สำนักงานไปรษณีย์ เขต 5 ที่กำกับดูแล 9 จังหวัดภาคเหนือ โดยมีนายเกรียงศักดิ์ สุขอภัย หัวหน้าส่วนควบคุมดูแล สำนักงานไปรษณีย์เขต 5 ออกมารับเรื่องพร้อมกับสอบถามข้อเท็จจริงที่เกิดขึ้น,นายวีระชัย กล่าวว่า เมื่อวันที่ 13 ก.ย.ที่ผ่านมา ตนเองได้ติดต่อบูชาพระเครื่องจากเพื่อนที่สนิทกันทางเฟซบุ๊ก ได้ตกลงซื้อขายมาตลอด โดยสนใจเช่าเหรียญท้าวเวชสุวรรณ วัดดอนแก้ว แม่ริม ในราคา 3 หมื่นบาท ได้มีการจัดส่งทางไปรษณีย์ไทยตามปกติ โดยสามวันจะมาถึงบ้านตนเอง แต่ระยะเวลาล่วงเลยผ่านมา 5 วันก็ยังคงไม่ได้รับพระ จึงได้ติดต่อสอบถามทางไปรษณีย์ โดยเช็กว่าได้รับของถึงไปรษณีย์ลำพูน 14 ก.ย. เวลา 03.00 น. แล้วพัสดุหายสาบสูญไปเลย ตนเองได้ติดตามร้องเรียนไปรษณีย์ และเข้าแจ้งความกับเจ้าหน้าที่ตำรวจไว้เป็นหลักฐาน,ที่ผ่านมามีพรรคพวกเพื่อนและสมาชิกประสบปัญหาดังกล่าวมาก ก็ไม่คิดว่าจะเจอเรื่องนี้กับตนเอง หลังจากเกิดเรื่องขึ้น ผมได้รับการติดต่อจากไปรษณีย์จังหวัดลำพูน โดยนำกระเช้าของฝากมาขอโทษกับเรื่องที่เกิดขึ้น และขอเจรจาชดใช้ค่าเสียหายตามราคาพระ หรือหาพระองค์ใหม่ให้ แต่ผมไม่รับ เพราะเรื่องดังกล่าวถูกจับตามองจากสมาชิกเพื่อนฝูง เซียนพระ และคนในวงการพระเครื่องอย่างมาก โดยขอให้ผมเป็นตัวแทนในการร้องเรียน เพราะที่ผ่านมามีปัญหาสูญหายมาจำนวนมากแล้ว เคยมีพระเครื่องราคาครึ่งแสน ก็ชดใช้ให้เพียง 2,500 บาท ตามกฎและระเบียบของไปรษณีย์ ซึ่งเป็นการเอาเปรียบผู้ใช้บริการมาก โดยผมต้องการหาคนทำผิดมาลงโทษ และดำเนินการปรับปรุงระบบ นายวีระชัย กล่าว,ขณะที่ นายเกรียงศักดิ์ สุขอภัย หัวหน้าส่วนควบคุมดูแล สำนักงานไปรษณีย์เขต 5 กล่าวว่า ก่อนหน้านี้ไม่รับเรื่องดังกล่าวจากศูนย์ไปรษณีย์ลำพูน เพราะมีการตั้งคณะกรรมการสอบกันเอง แต่หลังรับเรื่องวันนี้ทางสำนักงานเขตได้ตั้งกรรมการสอบเรื่องที่เกิดขึ้นทราบผลภายใน 1 อาทิตย์ โดยตรวจสอบว่าปัญหาพัสดุหายเกิดจากทางระบบจัดเก็บหรือที่ตัวบุคคล ก็ดำเนินการตามขั้นตอน ยันให้ความเป็นธรรมทั้งสองฝ่าย.
โจ๊กลำพูน เซียนพระดังภาคเหนือ ร้องไปรษณีย์เขต 5 หลังเช่าซื้อเหรียญท้าวเวชสุวรรณ วัดดอนแก้ว ราคา 3 หมื่นบาท ให้ส่งทางไปรษณีย์ แต่สูญหาย ด้าน หน.ส่วนควบคุมดูแล สำนักงานไปรษณีย์เขต 5 พร้อมตั้ง กก. สอบ รู้ผล 7 วัน 
ร้องเรียนไปรษณีย์,ไปรษณีย์ทำของหาย,โจ๊กลำพูน,เหรียญท้าวเวชสุวรรณ,วีระชัย ไชยเจริญ,ปธ.ภาคเหนือเขต2,สมาคมผู้นิยมพระเครื่องบูชาไทย,ร้องสำนักงานไปรษณีย์ เขต 5,เกรียงศักดิ์ สุขอภัย,หน.สนง.ไปรษณีย์เขต 5,วัดดอนแก้ว แม่ริม,ข่าว,ไทยรัฐออนไลน์,ข่าวทั่วไทย